Библија (Бакотић) : Јездра


Глава 1.
1 Прве године Кира, краља Персијскога, да би се испунила реч коју Господ изрече на уста Јеремијина, побуди Господ дух Кира, краља Персијскога, који даде и усмено и писмено ову објаву:

2 Овако говори Кир, краљ Персијски: Господ, Бог небеса, даде мени сва краљевства земље, и даде ми заповест да му сазидам дом у Јерусалиму у Јуди.

3 Ко је између вас од народа његовог? Нека је Бог његов с њим и нек иде у Јерусалим у Јуди, и нека зида дом Господа, Бога Израиљева, Бога који је у Јерусалиму.

4 У сваком месту где има остатака народа Господњега, даће њима људи из тих места сребра, злата, ствари и стоке, са добровољним прилозима за дом Божји у Јерусалиму.

5 Поглавице породица Јуде и Венијамина, свештеници и Левити и сви они којима Бог подиже дух, усташе да иду да зидају дом Господњи у Јерусалиму.

6 Сви они који бејаху около њих дадоше им ствари сребрне и златне и друге ствари, и стоке и драгоцености осим свега онога што добровољно приложише.

7 Краљ Кир врати посуђе дома Господњега које краљ Навуходоносор беше однео из Јерусалима и метнуо у дом свога бога.

8 Кир, краљ Персијски издаде их преко Митридата, ризничара, који их предаде Сасавасару, кнезу Јуде.

9 А ово им је број: тридесет златних умиваоница, хиљада сребрних умиваоница, двадесет и девет ножева,

10 тридесет златних купа, четири стотине и десет купа сребрних другог реда, хиљада комада другог посуђа.

11 Свега златних и сребрних предмета: пет хиљада и четири стотине. Све то понесе Сасавасар из Вавилона у Јерусалим на повратку из ропства.

Глава 2.
1 Ево људи који се вратише из ропства, које Навуходоносор, краљ Вавилонски, беше одвео као робље у Вавилон, и који се вратише у Јерусалим и у Јуду, сваки у свој град.

2 Они пођоше са Зоровавељом, Исусом, Немијом, Серајом, Релајом, Мардохејом, Вилсаном, Миспаром, Вигвајем, Реумом и Ваном.

3 Број људи из народа Израиљева: Синова Фаросових, две хиљаде сто и седамдесет и два;

4 синова Сефатијиних, триста и седамдесет и два;

5 синова Арахових, седам стотина и седамдест и пет,

6 синова Фат-Моаових, од синова Исусових и Јоавових, две хиљаде и осам стотина и дванаест,

7 синова Еламових, хиљада двеста педест и четири;

8  синова Затујевих, девет стотина четрдесет и пет,

9  синова Захајевих, седам стотина и шездесет,

10 синова Ванијевих, шест стотина и четрдесет и два;

11 синова Вивајевих, шест стотина двадесет и три;

12  синова Азгадових, хиљада двеста двадесет и два;

13 синова Адоникамових, стотина шездесет и шест,

14 синова Вигвајевих, две хиљаде и шездесет и шест,

15 синова Адинових, четири стотине педесет и четири;

16 синова Атирових, од породице Језекијине, деведесет и осам;

17 синова Весајевих, триста двадесет и три; 

18 синова Јориних, сто и дванаест;

19 синова Асумових, двеста двадесет и три; 

20 синова Гиварових, деведесет и пет,

21 синова Витлејемских, сто двадесет и три,

22 људи из Нетофата, педесет и шест,

13 људи из Анатота, сто двадесет и осам;

24 синова Азмаветских, четрдесет и два;

25 синова Киријат-Јаримских, Хефирских и Виротских, седам стотина четрдесет и три;

26 синова Рамских и Гавајских, шест стотина двадесет и један;

27 људи из Михмаса, сто двадесет и два;

28 људи из Ветиља и Гаја, двеста двадесет и три;

29 синова Невонских, педесет и два;

30 синова Магвасових сто педесет и шест,

31 синова другог Елама, хиљада двеста педесет и четири;

32 синова Харимових, триста двадесет,

33 синова Лодских, Адидских и Оноских, седам стотина двадесет и пет,

34 синова Јерихонских, триста четрдесет и пет,

35 синова Сенајских, три хиљаде шест стотина и тридесет.

36 Свештеника: синова Једајиних од дома Исусова, девет стотина седамдесет и три;

37 синова Имирових, хиљада педесет и два;

38 синова Пасхорових, хиљада двеста четрдесет и седам;

39 синова Харимових, хиљада и седамнаест.

40 Левита: синова Исусових и Кадмилових, од синова Одујиних, седамдесет и четири.

41  Певача: синова Асафових, сто двадесет и осам.

42  Синова вратара: синови Салумови, синови Атирови, синови Талмонови, синови Акувови, синови Атитини, синови Совајеви, свега: сто тридесет и девет.

43 Hетинеја: синови Сишини, синови Асуфини, синови Таваотови,

44 синови Киросови, синови Сијајини, синови Фадонови,

45 синови Леванини, синови Агагови, синови Акувови,

46 синови Арагови, синови Самлајеви, синови Ананови,

47 синови Гидилови, синови Гарови, синови Peајини,

48 синови Ресинови, синови Некодини, синови Газамови,

49 синови Узини, синови Фасејинови, синови Висајеви,

50 синови Асенини, синови Меунимови, синови Нефусимови,

51 cинови Ваквукови, синови Акуфини, синови Apурови,

52 синови Васлутови, синови Меидини, синови Арсини,

53 синови Варкосови, синови Сисарини,
синови Тамини,

54 синови Несијини, синови Атифини.

55 Синови слуга Соломонових: синови Сотајеви, синови Софeрeтови, синови Ферудини,

56 синови Јалини; синови Дарконови, синови Гадилови,

57 синови Сефатијини, синови Атилови, синови Фохерет-Севајимови, синови Амијеви.

58 Свега Нетинеја и синова слуга Соломонових: триста деведесет и два.

59 Ево сад оних који пођоше из Тел-Мелаха, из Тел-Арисе, из Херув-Адана, Имира, а не могоше
показати отачкога дома свога и рода свога да би доказали да су од Израиља.

60 Синови Делајини, синови Товијини, синови Некодини, њих шест стотина педесет и два.

61 А од синова свештеничких:
синови Авајини, синови Акосови, синови Варзелаја, који беше узео за жену једну између кћери Варзелаја Галаћанина, те се прозва њиховим именом.

62 Они тражише по књигама да би доказали свој род, али не нађоше. Они беху одлучени од свештенства,

63 и намесник им нареди да не једу
од светих ствари докле неко од свештеника не погледа у Урим и Тумим.

64 Цеo народ износио је четрдесет и две хиљаде и три стотине и шездесет људи, 

65 осим слуга и слушкиња њихових, којих бејаше седам хиљада три стотине и тридесет и седам.

66 Међу њима бејаше двеста певача и певачица. Они имаху седам стотина и тридесет и шест коња, двеста и четрдесет и пет мазги,

67 четири стотине и подесет и пет камила, шест хилада и седам стотина
и двадесет магараца.

68 Многи главари домова дошавши к дому Господњему у Јерусалиму дадоше добровољне прилоге за дом Божји, да се он опет уреди на свом месту.

69 Према могућству своме дадоше у ризницу за изградњу храма шездесет и једну хиљаду дареики златних, пет хиљада мина сребра и сто свештеничких хаљина.

70 Свештеници и Левити, људи из народа, певачи, вратари и Нетинеји настанише се у градовима својим. Сав Израиљ настани се у својим
градовима.

Глава 3.
1 Кад дође седми месец синови Израиљеви беху у својим градовима. Тада се цео народ сабра у Јерусалиму.

2 Исус, син Јоседаков с браћом својом, свештеницима и Зоровавељ, син Салатилов с браћом својом, усташе и саградише олтар Бога Израиљева, да приносе на њему жртве паљенице као што је прописано у закону Мојсија, човека Божјега.

3 Они подигоше олтар на месту његову, ако и бејаху у страху од народа земље, и приносише на њему жртве паљенице јутрење и вечерње.

4 Они празноваше празник сеница, како је писано; и приносише сваки дан жртве паљенице, на број како је уређено за сваки дан.

5 Затим приносише свагдању жртву паљеницу, жртве младина и свих празника Господњих и жртве које сваки добровољно приношаше Господу.

6 Од првога дана седмога месеца почеше приносити жртве Господу. Али темељи храма Господњег још не беху положени.

7 Они дадоше сребра каменоресцима и дрводељама и храну, пиће и уље Сидоњанима и Тирцима да доводе дрва кедрова с Ливана морем до Јопе према дозволи коју им беше дао Кир, краљ Персијски.

8 Друге године по повратку њихову к дому Божјему у Јерусалим, а другог месеца, Зоровавељ, син Салатилов, и Исус, син Јоседаков и остала браћа њихова, свештеници и Левити, и сви који се беху повратили из ропства у Јерусалим, дадоше се на посао и поверише Левитима од двадесет година и више надзор над послом око дома Господњега.

9 Исус и синови његови и браћа његова и Кадмило и синови његови, синови Јудини, и синови Инададови и њихови синови и браћа њихова, Левити, спремише се сви заједно да надзиру оне који су радили у дому Господњему.

10 Кад зидари положише темељ храма Господњега, позваше свештенике у свечаним хаљинама и с трубама и Левите, синове Асафове с цимбалима, да хвале Господа по уредби Давида краља Израиљева.

11 Они певаху наизменце хвалећи и славећи Господа речима: Јер је он добар, јер је до века милосрђе његово над Израиљем. И сав народ клицаше на глас хвалећи Господа, јер се постављаху темељи дома Господњега.

12 Али многи од свештеника и Левита и главара Домова, старци који беху видели пређашњи дом плакаху на глас гледајући како се пред њиховим очима полагаху темељи овог дома. А многи опет клицаху од радости,

13 и не могаше се разазнати глас поклича радости од гласа плача у народу, јер народ даваше велику вику чији се глас чујаше далеко.

Глава 4.
1 Непријатељи Јудини и Венијаминови чуше да синови ропства зидају храм Господу, Богу Израиљеву.

2 Они дођоше к Зоровавељу и ка поглавицама домова, и рекоше им: И ми ћемо с вама зидати; јер се и ми молимо Богу вашему и њему приносимо жртве од времена Есар-Адона, краља Асирскога, који нас је довео овамо.

3 Али им Зоровавељ и Исус и остали главари домова Израиљевих, одговорише: Не можете ви с нама зидати дом Богу нашему, него ћемо га ми сами зидати Господу, Богу Израиљеву, како нам је заповедио Кир, краљ Персијски.

4 Тад мештани почеше досађивати народу Јудину, они их плашише да би одустали од зидања,

5 и подмићиваху саветнике да осујете намеру њихову. То потраја тако свега времена Кира, краља Персијскога, до владе Дарија, краља Персијскога.

6 Под владом Асвира, у почетку његовог краљевања, написаше тужбу против становника Јуде и Јерусалима.

7 А у време Артаксеркса, Вислам, Митридат, Тавеило и остали другови њихови писаше Артаксерксу, краљу Персијскому. Књига би написана арамејским писмом и на арамејском језику.

8 Реум, намесник, и Симсај, тајник, написаше краљу Артаксерксу следећу књигу у погледу Јерусалима:

9 Реум, намесник, и Симсај, тајник, и остали другови њихови, Дињани, Афарсатаћани, Тарфаљани, Афарашани, Архевљани, Вавилоњани, Сусанашани, Деављани, Еламљани,

10 и остали народи, које је велики и славни Асенафар преселио и населио по градовима Самаријским, и по осталим местима с ове стране реке, и т.д.

11 А ово је препис књиге коју они послаше краљу Артаксерску: Слуге твоје, људи с ове стране реке, и т.д.

12 Да је на знање краљу да Јудеји који пођоше од тебе, и који дођоше к нама у Јерусалим, президају град одметнички и опаки, подижу зидове и оправљају му темеље.

13 Да је дакле на знање краљу да ако се овај град презида и зидови оправе, они неће давати ни данка ни порезе ни путарине, и да ће од тога штетовати краљевска ризница.

14 И како ми со од двора једемо то се нама чини да није прилично да гледамо да се потцени краљ, то ми шаљемо краљу ова обавештења.

15 Нека се потражи у књизи летописа отаца твојих; и наћи ћеш и видећеш у књизи летописа да је овај град бунтован, кобан краљевима и покрајинама, и да су се у њему од давнине дизале буне. Зато је овај град и био разрушен.

16 Дајемо на знање краљу да ако се овај град презида и зидови се његови оправе, зато само ти нећеш више имати поседа с ове стране реке.

17 Одговор који краљ посла Реуму, намеснику, и Симсају, тајнику, и осталим друговима њиховим који сеђаху у Самарији и у другим местима с ону страну реке. Поздрав и т.д.

18 Књига коју нам посласте би тачно преда мном прочитана.

19 Дао сам наредбу да се истражује, и нашло се да је тај град одавна устајао на краљеве, и да су у њему били преврати и буне.

20 Силних је краљева било у Јерусалиму, који су владали свом земљом преко реке, и којима су се плаћали данци, порезе и путарине.

21 Зато наредите да се оним људима забрани да даље раде, да се онај град не презида пре но што ја то одобрим. 

22 Пазите да не будете немарни, да зло не расте на штету краљеву.

23 Чим се књига краља Артаксеркса прочита пред Реумом и Симсајем, тајником, и пред друговима њиховим, они похиташе у Јерусалим к Јудејима и силом и претњама обуставише рад.

24 Тада преста рад око дома Божјега у Јерусалиму, и обустави се до друге године краљевања Дарија, краља Персијскога.

Глава 5.
1 Агеј, пророк, и Захарија, син Идов, пророк, пророковаше Јудејима који беху у Јуди и у Јерусалиму, у име Бога Израиљева.

2 Тада Зоровавељ, син Салатилов и Исус, син Јоседеков, усташе и почеше опет зидати дом Божји у Јерусалиму. И с њима беху пророци Божји који им помагаху.

3 У то време дођоше к њима Татнај, намесник с ове стране реке, Сетар-Воснај и другови њихови и рекоше им овако: Ко вам је дао дозволу да зидате овај дом и да оправите ове зидове?

4 Рекоше им још: Која су имена људи који граде ову грађевину?

5 Али око Божје бдијаше над старим Јудејима. И они их пустише да наставе зидати докле отиде извештај до Дарија и док одговор дође.

6 Препис књиге коју послаше краљу Дарију, Татнај, намесник с ове стране реке, Сетар-Воснај и другови њихови из Афарсака, који сеђаху с ове стране реке. 

7 Они му послаше извештај који је
гласио: Краљу Дарију поздрав!

8 Да је на знање краљу да смо отишли у
покрајину Јуду к дому Бога великога. Он се презида тесаним каменом а у зидове се меће дрвље. Рад брзо иде и напредује под рукама њиховим.

9 Запитасмо старешине рекавши им. Ко вам је дао дозволу да зидате тај дом и да оправљате те зидове?

10 Упитасмо их и за имена њихова да бисмо ти их саопштили и записасмо имена оних који су им на челу.

11 Они нам одговорише овако: Ми смо
слуге Бога небеса и земље, и зидамо опет дом који је био сазидан пре много времена. Њега је зидао и подигао велики краљ Израиљев.

12 Али кад оци наши надражише Бога небеса, он их даде у руке
Навуходоносору, краљу Вавилонском, Халдејцу, који раскопа овај дом и одведе народ у ропство у Вавилон.

13 Али прве године Кира, краља Вавилонскога, краљ Кир изда заповест да се опет сазида овај дом Божји.

14 и краљ Кир изнесе из храма Вавилонскога и златно и сребрно посуђе
дома Божјега, које Навуходоносор беше узео из храма Јерусалимског и однео у храм Вавилонски, и нареди да се оно преда човеку званом Сасавасару, кога он постави за намесника,

15 и рече му: Узми ово посуђе па иди и однеси у храм који је у Јерусалиму, и нека се опет на свом месту сазида
дом Божји.

16 Тај је Сасавасар дошао и он је
поставио темељ дому Божјему у Јерусалиму. Од тада се он зида и још није довршен.

17 Ако је дакле краљу по вољи нека се потражи у ризници краљевској у Вавилону је ли краљ Кир дао заповест да се сазида овај дом Божји у Јерусалиму. Затим нека нам краљ саопшти вољу своју у овој ствари.

Глава 6.
1 Тада краљ Дарије даде наредбу да се потражи у
ризници у којој се остављаше благо у Вавилону.

2 И нађе се у Ахмети, престоници покрајине
Мидске, књига у којој беше записана ова забелешка:

3 Прве године краља Кира, краљ Кир изда ову заповест за дом Божји у Јерусалиму: Нека се дом опет сазида да буде место где ће се приносити жртве, и нека има јаке темеље. Он ће бити шездесет лаката висок, шездесет лаката широк, 

4 имаће три реда од тесанога камена и један ред од новога дрвета. Трошак ће се подмирити из краљевскога дома.

5 Сем тога ће се вратити златно и сребрно посуђе дома Божјега које Навуходоносор
беше узео из храма Јерусалимскога, и оно ће се
опет донети у храм Јерусалимски на своје место, и оставити у дому Божјему.

6 И сад Татнају, намесниче с оне стране реке,
Сетар-Воснају, друговима својим Афарсашанима,
који сте с оне стране реке, уклоните се од тог места.

7 Оставите нек се гради тај дом Божји; нека га намесник Јудеја и старешине њихове зидају на месту његовом.

8 Ево што ја наређујем односно онога што ћете ви имати да чините у погледу тих старешина Јудеја за зидање тог дома Божјега: Трошак узет од краљевских добара који потичу од доходака с оне стране реке, исплаћивање се редовно тим људима да не буде прекида у раду.

9 Ствари потребне за жртве паљенице Богу небеса,
јунци, овнови, јагањци, жито, со, вино и уље издаће се свештеницима Јерусалимским на њихов захтев из дана у дан без одоцњења,

10 да приносе мирисне жртве Богу небеса, и да се моле за живот краља и синова његових.

11 И ево наредбе коју
дајем за све оне који би прекршили ову реч: Из
његове ће се куће узети брвно које ће се побости, и
он ће се на њему погубити и од његове ће се куће
направити буниште.

12 А Бог који је учинио да се
онде настани име његово, нека обори сваког краља
и сваки народ који би дигао руке да прекрши моју
реч и да уништи тај дом Божји у Јерусалиму! Ја Дарије, ја сам дао ову заповест. Нека се она тачно изврши.

13 Татнај, намесник с ове стране реке, Сетар-Воснај и другови њихови извршише тачно ову заповест коју њима посла краљ Дарије.

14 И старешине Јудеја сазидаше срећно по пророштвима Агеја пророка и Захарије, сина Идова, зидаше и дозираше по заповести Бога Израиљева и по заповести Кира, Дарија и Артаксеркса, краљева Персијских.

15 Дом се дозида трећег дана месеца Адара, шесте године краљевања краља Дарија.

16 Синови Израиљеви, свештеници и Левити, и
остатак синова ропства, посветише у весељу тај
дом Божји.

17 Они принесоше на посвећење тога
дома Божјега сто јунаца, двеста овнова, четири
стотине јагањаца, и двадесет japaца на жртву
очишћења за сав Израиљ према броју племена Израиљевих.

18 Они поставише свештенике по редовима њиховим и Левите по редовима њиховим, да служе Богу у Јерусалиму како је написано у књизи
Мојсијевој.

19 Синови ропства славише Пасху четрнаестог дана првога месеца.

20 Свештеници и Левити
очистише се узајамно, и бејаху сви чисти и клаше Пасху за све синове ропства, за браћу своју свештенике и за себе саме.

21 Синови Израиљеви који
се вратише из ропства једоше Пасху са свим онима који се беху одвојили од нечистоте народа те земље, и који се придружише да траже Господа, Бога Израиљева.

22 Они празнoвaше у весељу седам дана празник бесквасних хлебова, јер их Господ беше развеселио, обративши срце краља
Асирскога к њима да их подржи при раду дома
Бога, Бога Израиљева.

Глава 7.
1 После тога, за краљевања Артаксеркса, краља Персијскога, дође Јездра, син Сераје, сина Азарије, сина Хелкије,

2 сина Салума, сина Садока, сина Ахитова,

3 сина Амарије, сина Азарије, сина Мерајота,

4 сина Зеpаjе, сина Озије, сина Вукија,

5 сина Ависује, сина Финеса, сина Елеазара, сина Арона првосвештеника.

6 Тај Јездра дође из Вавилона. Он беше књижник, вешт закону Мојсијевом који даде Господ, Бог Израиљев. И како је рука Господа, Бога његовога, била над њим, краљ му даде све што заиска.

7 Многи синови Израиљеви,
свештеници и Левити, певачи, вратари и Нетинеји
дођоше такође у Јерусалим седме године краља
Артаксеркса.

8 Јездра дође у Јерусалим петог месеца седме године краљеве.

9 Он беше кренуо из
Вавилона првога дана првога месеца, а првог дана петога месеца дође у Јерусалим, јер добра рука
Бога његовога беше над њим. 

10 Јер Јездра беше
управио срце своје да научи и да извршује закон
Господњи и да учи Израиља уредбама и законима.

11 Ево преписа књиге коју краљ Артарксеркс даде Јездри, свештенику и књижнику, учитељу заповести и закона Господњих у Израиљу.

12 Артаксеркс, краљ над краљевима, Јездри,
свештенику, књижнику, вештоме у закону Бога
небеса и т.д.

13 Дао сам наредбу да се пусте сви они од народа Израиљева, свештеника и Левита његових,
који се налазе у мом краљевству и који хоће да иду с тобом у Јерусалим.

14 Ти си послан од краља и
од седам саветника његових да прегледаш Јуду и
Јерусалим по закону Бога твога који ти је у рукама,

15 и да однесеш сребро и злато што краљ и саветници његови великодушно приносе Богу Израиљевом, чији је стан у Јерусалиму,

16 све сребро и злато што накупиш у свој покрајини Вавилонској и добровољне прилоге које народ и свештеници приложе за дом Бога свога у Јерусалиму.

17 Зато ћеш се постарати да за то сребро купиш јунаца, овнова и јагањаца с даровима њиховим и наливима њиховим, и да их принесеш на олтару дома Бога вашега у Јерусалиму.

18 Са остатком од тог сребра расположићете ти и браћа твоја онако као што нађете да је добро саобразујући се вољи Бога свога.

19 Остави пред Богом у Јерусалиму посуђе које ти је предато за службу у дому Бога твога.

20 Подаћеш из краљевске ризнице што би још требало за трошак који ћеш учинити за дом Бога твога.

21 Ja, краљ Артаксеркс, дајем налог свим ризничарима с друге стране реке да издате тачно Јездри, свештенику и књижнику, вештоме закону
Бога небеса, све што он од вас заиште

22 до сто таланата сребра, сто кора пшенице, сто бати вина, сто бати уља а соли без мере. 

23 И све што заповеди Бог небеса, нек се тачно учини за дом Бога небеса, да гнев његов не дође на краљевство, на краља и на синове његове. 

24 Дајемо вам још на
знање да се ни од кога од свештеника и Левита,
певача, вратара и Нетинеја и служитеља тога дома Божјега не сме узимати данак, ни порез ни путарина.

25 А ти, Јездра, по мудрости Бога твога, која тије дата, постави судије и управитеље да деле правду свему народу с друге стране реке, свима који познају законе Бога твога, и учи оне који их не познају.

26 Сваки који се тачно не покори закону Бога твога и закону краљевом биће осуђен на смрт, на изгнанство, на глобу или на тамницу.

27 Благословен да је Господ, Бог отаца наших,
који наведе срце краљево да прослави тако дом
Господњи у Јерусалиму,

28 и који ми даде да
нађох благовољење краља и саветника његових и
свих моћних кнезова његових! Охрабрен руком
Господа, Бога мога, која би нада мном, скупих поглавице Израиља да отпутују са мном.

Глава 8.
1 Ово су поглавице домова и племена оних који
пођоше са мном из Вавилона за владе краља Артаксеркса:

2 Од синова Финесових: Гирсон; од синова
Итамарових, Данило; од синова Давидових, Хатус;

3 од синова Сеханије, који беше од синова Фаросових, Захарија и са њим сто и педесет мушких записаних;

4 од синова Фат-Моавових, Елиоунај, син Зерајин, и с њим двеста мушких;

5 од синова Сеханијиних, син Јасилов и с њим три стотине мушких;

6 од синова Адинових, Евед, син Јонатанов, и с њим педесет мушких;

7 од синова Еламових, Исаија, син Аталим и с њим седамдесет мушких;

8 од синова Сефатијиних Зевадија, син Михаилов, и с њим осамдесет мушких;

9 од синова Јоавових, Овадија, син Јахилов, и с њим двеста и осамнаест мушких;

10 од синова Селомитових, син Јосифијин и с њим сто и шездесет мушких;

11 од синова Вивајевих, Захарија, син Вивајев и с њим двадест и осам мушких;

12 од синова Азгадових, Јоанан, син Акатанов и с њим сто и десет мушких;

13 од синова Адоникaмoвих,
последњих по имену, Елифелет, Јеило и Семаја и с
њим шездесет мушких;

14 од синова Вигвајевих
Гутај и Завуд и с њима седамдесет мушких.

15 Сабрах их код реке која тече у Аву и oнде остасмо три дана у логору. После прегледах народ и свештенике и не нађох ондe ни једног од синова
Левијевих.

16 Тада позвах поглавице Елиезера, Арила, Семају, Елнатана, Јарива, Елнатана, Натана, Захарију, и Месулама и учитеље Јојарива, и Елнатана, 

17 и упутих их к Иду, главару, у Касифију и научих и шта ће казати Иду и браћи његовој
Нетинејима у Касифији, да би нам довели слуге за дом Бога нашега.

18 И како је добра рука Божја била над нама они нам доведоше Серевију, човека
разумна, од синова Малија, сина Левија, сина Израиљева и са њим синове његове и браћу његову, њих осамнаест;

19 Асавију, а са њим Исаију од синова Мераријевих, браћу његову и синове његове, њих двадест;

20 а од Нетинеја које Давид и
поглавице његове беху одредили на службу Левитима, двеста и двадесет Нетинеја сви поименце
назначени.

21 Онде, код реке Ави огласих пост понизности пред Богом својим да измолим у њега срећан пут за себе, за децу нашу и за све што је било наше.

22 Ја бих се био постидео кад бих био заискао од краља пратњу коњаника, да нас путем бране од непријатеља, јер бејасмо рекли краљу: Рука је Бога нашега на добро над свима онима који га траже, а сила његова и гнев његов на све оне који га напуштају.

23 Зато постисмо и молисмо се Богу своме, и он нас услиши.

24 Ја изабрах дванаест главара свештеничких,
Серевију, Асавију и десеторицу браће њихове.

25 Ја измерих пред њима сребро, злато, посуђе које
приложише за дом Бога нашега краљ, саветници
његови, главари његови и сав народ Израиљев
који се нађе.

26 Предах им у руке шест стотина и педест таланти сребра, сто таланата сребрног посуђа и сто таланата злата,

27 двадесет купа златних у вредности од хиљаду дареики и две вазе од углађеног бакра скупоценог као злато.

28 Па им рекох: Ви сте посвећени Господу, ово је посуђе свето и ово сребро и злато добровољно је
приложено Господу, Богу отаца ваших.

29 Будите пажљиви и чувајте то докле не измерите пред
главарима свештеничким и Левитима, и главарима
домова Израиљевих у Јерусалиму, у собама дома
Господњега.

30 И свештеници и Левити примише по мери сребро, злато и посуђе да однесу у Јерусалим у дом Бога нашега.

31 Кренусмо се од реке Аве ка Јерусалиму дванаестог дана првога месеца и рука Бога нашега би над нама и избави нас од нападаја непријатеља и од заседе на путу.

32 Дођосмо у Јерусалим и
одморисмо се три дана.

33 У четврти дан измери се сребро, злато и посуђе у дому Бога нашега и предасмо то Меримоту силу Уријину, свештенику; с њим бејаше Елеазар син Финесов а са њима Левити Јозавад син Исусов и Ноадија син Винујев.

34 Све би поверено и за број и за меру и тада се записа мера од свега.

35 Синови ропства који се вратише из изгнанства принесоше Богу Израиљеву на жртву паљеницу дванаест јунаца за сав Израиљ, деведесет и шест овнова, седамдесет и седам јагањаца, дванаест japaцa за жртву за грех, све то на жртву Господу.

6 Они предаше заповести краљеве сатрапима краљевим и намесницима с ове стране реке који помогоше народу у дому Божјему.

Глава 9.
1 Кад се то сврши приступише к мени главари говорећи: Народ Израиљев, свештеници и Левити, не одвојише се од народа ове земље, и они иду за гадостима њиховим, за гадостима Хананеја, Хетеја, Ферезеја, Јевусеја, Амонаца, Моаваца, Египћана и Амореја.

2 Јер они узеше кћери њихове за себе и за синове своје, и помешаше свето племе с народима ове земље, и главари и управитељи први тај грех починише.

3 Кад то чух, раздрех хаљине своје и плашт свој, чупах косу с главе своје и длаке браде своје и седох очајан.

4 К мени се скупише сви они који се бојаху речи Бога Израиљева, због греха синова ропства и ја остах седећи тужан до вечерње жртве.

5 А о вечерњој жртви устах од јада свога у раздртој хаљини и плашту и клекавши на колена раширих руке ка Господу, Богу своме,

6 и рекох: Боже мој! Збуњен сам и стидим се подигнути очи своје к теби, Боже мој, јер се бездушности намножише сврх глава наших и кривице наше до неба допреше.

7 Од времена отаца својих ми смо до данашњега дана много скривили и због злих дела својих били смо предани, ми и краљеви наши и свештеници наши, у руке туђих краљева, под мач, у ропство, на пљачку и у срамоту која покрива данас лице наше.

8 А ипак нам Господ, Бог наш, чини милост остављајући нам неке избегле, и дајући нам уточишта у светом месту своме, да би просветлио очи наше дајући нам мало живота у ропству нашему.

9 Јер смо ми робље, али не напусти нас Бог наш у ропству нашему. Он нам умилостиви краљеве Персијске да нам сачува живот, да узмогнемо да подигнемо дом Бога свога и да оправимо развалине његове и да нам да склониште у Јуди и у Јерусалиму.

10 А шта ћемо ми сад да кажемо после тога, Боже наш? Јер ми напустисмо заповести твоје,

11 које си прописао преко слуга својих, пророка, говорећи: Земља у коју идете да је поседујете, то је земља оскврнута нечистотама народа тих крајева, гадостима којима су је напунили од краја до краја нечистотама својим.

12 Не дајте, дакле, кћери своје за синове њихове и не узимајте кћери њихове за синове своје, и не старајте се никада ни за добро њихово ни за срећу њихову. Тако ћете постати јаки, јешћете од најбољих плодова земље и оставићете је за увек у наслеђе синовима својим.

13 И после свега онога што дође на нас за зла дела наша и за велике кривице наше, и ако нас ти ниси, Боже наш, казнио по мери злодела наших, и сад кад си нам ти сачувао ове избегле,

14 хоћемо ли ми опет да прекршимо заповести твоје и да се здружимо с овим гадним народима? Не би ли се гнев твој распалио на нас докле нас не би потро да ни један не остане и не избави се?

15 Господе, Боже Израиљев, ти си праведан, јер смо ми данас остатак избеглих. Ево ми смо као кривци пред тобом, и ми не бисмо могли одржати се тако пред лицем твојим.

Глава 10.
1 Док се Јездра плачући и ничице пред домом Божјим тако мољаше и исповедаше, скупи се к њему велико мноштво чељади од Израиља, људи, жена и деце и народ се много заплака.

2 Тада Сеханија, син Јехилов, од синова Еламових, проговори и рсче Јездри: Ми смо сагрешили Богу своме што узесмо жене туђинке из народа ове земље. Али Израиљ не остаје зато без наде.

3 Учинимо сад завет Богу своме да ћемо отпустити све жене и децу њихову по нахођењу господара мога и свих оних који дрхћу пред заповестима Бога нашега, и нек се поступи по закону.

4 Устани, јер се то тебе тиче. Ми ћемо бити с тобом. Буди срчан и делај!

5 Јездра уста и закле главаре свештеничке и Левите и сав Израиљ да ураде оно што би речено. И они се заклеше.

6 Затим Јездра отиде од дома Господњега у собу Јоанана, сина Елиасивова; и пошто уђе не једе хлеба нити пи воде, јер беше потиштен због греха синова ропства.

7 И огласи се у Јуди и у Јерусалиму да се сви синови ропства имају скупити у Јерусалим и да по решењу главара и старешина,

8 ко не би дошао за три дана, имање његово ће да се заплени и он да се искључи из збора синова ропства.

9 Сви људи од Јуде и Венијамина скупише се у Јерусалим за три дана, двадесетога дана деветог месеца. Сав народ беше на тргу пред домом Божјим дрхћући због те ствари и због кише.

10 Свештеник Јездра уста и рече им: Ви сагрешисте што се здружисте с туђинкама, и учинисте да Израиљ постане још више крив.

11 Исповедите сад грех свој Господу, Богу отаца својих и испуните вољу његову! Одвојите се од народа те земље и од жена туђинки.

12 Сав збор одговори гласно: Учинићемо као што си нам казао.

13 Али народа има много и иде киша те се не може стајати на пољу, а овај посао није за један дан или за два, јер нас има много који смо у томе сагрешили.

14 Нек остану дакле главари наши за цео збор па који су у градовима нашим ожењени туђинкама нека долазе у одређено време са старешинама и судијама свакога града, докле се не одврати од нас пламени гнев Бога нашега због ове ствари.

15 Јонатан, син Асаилов и Јазија, син Текујев потпомогнути од Месулама и од Левита Саветаја беху сами против тог предлога

16 који прихватише синови ропства. Они изабраше Јездру свештеника и главаре домова отаца својих сви поименце, и они већаше првог дана десетога месеца да извиђају ствар;

17 и до првога дана првога месеца свршише са свим онима који се бејаху здружили са туђинкама.

18 Између синова свештеничких нађоше се здружени с туђинкама: између синова Исуса, сина Јоседекова, и браће његове Масија, Елијезер, Јарив и Гедалија,

19 који дадоше руку да ће отпустити жене своје и принети по једног овна за кривицу своју;

20 од синова Имирових: Ананије и Зевадија;

21 од синова Харимових: Масија, Илија, Семаја, Јехило и Озија;

22 од синова Пасхорових: Елиоинај, Масија, Исмаило, Натанаило, Јозавад и Еласа.

23 Од Левита: Јозавад, Симеј, Келаја, а то је Келита, Петаја, Јуда и Елијезер.

24 Од певача: Елијасив. Од вратара: Салум, Телем и Урија.

25 Од Израиља: од синова Фаросових: Рамија, Јизија, Малхије, Мијамин, Елеазар, Малхија и Венаја;

26 од синова Еламових: Матанија, Захарија, Јехило, Авдија, Јеремот и Илија;

27 од синова Затових: Елиоинај, Елијасив, Матанаија, Јеремот, Завад и Азиза;

28 од синова Ведајевих: Јоанан, Ананија, Завај и Атлај;

29 од синова Ванијевих: Месулам, Малух, Адаја, Јасув, Сеал и Рамот;

30 од синова Фот-Моавових: Адна, Хелал, Венаја, Масија, Матанија, Веселеило, Винуј и Манасија;

31 од синова Харимових: Елијезер, Јесија, Малхија, Семаја, Симеон,

32 Венијамин, Малух, Семарија;

33 од синова Асумових: Матенај, Матата, Завад, Елифелет, Јеремај, Манасија и Симеј;

34 од синова Ванијевих: Мадаја, Амрам, Уило,

35 Венаја, Ведија, Хелуху,

36 Ванија, Мермот, Елијасив,

37 Матанија, Матенај, Јасив,

38 Ваније, Винуј, Симеј,

39 Селемија, Натан, Адаја,

40 Махнадевај, Сасај, Сарај,

41 Азареило, Селемија, Семарија,

42 Салум, Амарија и Јосиф;

43 од синова Невових: Јесило, Мататија, Завад, Зевина, Јадав, Јоило и Венаја.

44 Сви ови беху узели жене туђинке, и многи између њих имаху и деце.